FI Euroopan unionin virallinen lehti C 13/34

Ote Bank of Credit and Commerce International -ryhmää koskevasta päätöksestä, joka on annettu luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY nojalla

2010/C 13/10

Bank of Credit and Commerce International Holdings (Luxembourg) SA.

Bank of Credit and Commerce International SA.

Bank of Credit and Commerce International (Overseas) Ltd.

Credit and Finance Corporation Ltd.

International Credit and Investment Company (Overseas) Ltd.

BCCI-RYHMÄN LIKVIDAATIOT

Vaateiden määräaika

Edellä mainittujen BCCI/ICIC/CFC-yhtiöiden likvidaatioissa (jäljempänä ’BCCI-ryhmän likvidaatiot’) on toteutettu virallisia toimia Caymansaarilla, Luxemburgissa, Englannissa ja Yhdistyneissä arabiemiirikunnissa (jotka kaikki ovat sopimuspuolina 10 päivänä marraskuuta 1994 tehdyssä sammiointisopimuksessa, jolla säännellään BBCI-ryhmän koordinoitua maailmanlaajuista likvidaatiota) määräajan asettamiseksi saatavien valvonnalle.

Saatavien valvonnan määräaika – 31 päivänä maaliskuuta 2010

Viimeiseksi päiväksi, jona velkojien on valvottava saatavansa saadakseen jako-osuuksia BCCI-ryhmän likvidaatioista, on vahvistettu 31 päivänä maaliskuuta 2010. Velkojat, jotka eivät viimeistään mainittuna päivänä valvo saataviaan, menettävät oikeuden kaikkien jo ilmoitettujen tai tulevien jako-osuuksien saamiseen. Velkojan, joka haluaa valvoa saatavaa, on mahdollisimman pian otettava yhteyttä selvittäjiin (yhteystiedot ovat tämän ilmoituksen lopussa). Sen jälkeen velkoja saa valvontakirjelmälomakkeen, joka on palautettava kaikkine saatavaa tukevine todisteineen siten, että selvittäjät saavat sen viimeistään 31 päivänä maaliskuuta 2010.

Sellaisia saatavia koskevat valvontakirjelmät, jotka valvotaan suoraan BCCI-ryhmän likvidaatiossa Luxemburgissa tai Yhdistyneissä arabiemiirikunnissa, on lähetettävä kirjattuna kirjeenä. Suosituksena on, että myös sellaisia saatavia koskevat valvontakirjelmät, jotka valvotaan suoraan BCCI-ryhmän likvidaatiossa Caymansaarilla ja Englannissa, lähetetään, mikäli mahdollista, kirjattuna kirjeenä, jotta voidaan osoittaa, että ne on vastaanotettu edellä mainitun määräajan kuluessa.

Valvotut saatavat

Velkojan, joka on valvonut saatavan, jota selvittäjät eivät ole vielä hyväksyneet (kokonaan tai osittain) tai virallisesti evänneet (kokonaan tai osittain), on mahdollisimman pian otettava yhteyttä selvittäjiin (yhteystiedot ovat tämän ilmoituksen lopussa). Tällaisen velkojan, joka osallistuu Luxemburgin likvidaatiomenettelyyn, on ilmoitettava saatavansa uudelleen kirjatulla kirjeellä Luxemburgin selvittäjille ennen 31 päivänä maaliskuuta 2010. Muuten velkoja menettää oikeutensa saatavan valvontaan.

Jos velkoja on valvonut saatavan eikä ole mielestään saanut koko etuutta seitsemästä jako-osuudesta, johon velkojalla on oikeus (tavallisten saatavien osalta nykyään yhteensä 86,5 prosenttia), velkojan on mahdollisimman pian otettava yhteyttä selvittäjiin (yhteystiedot ovat tämän ilmoituksen lopussa).

Kaikkia velkojia muistutetaan siitä, että velkojien on toimitettava erilliset valvontakirjelmälomakkeet kustakin yksittäisestä tilistä ja erilliset lomakkeet kustakin muusta saatavasta. Muutoin kyseistä saatavaa ei ole valvottu eikä se välttämättä oikeuta jako-osuuksiin.

Tallettajilla, jotka ovat saaneet maksuja talletussuojajärjestelmistä, voi nyt olla oikeus jako-osuuksiin jostakin BCCI-ryhmän likvidaatiosta. Tallettajia kehotetaan ottamaan yhteyttä asianomaisiin selvittäjiin.

LIKVIDAATIOKULUT/BCCI-RYHMÄN LIKVIDAATIOITA VARTEN SUORITETUT PALVELUT

Osapuolten, jotka ovat suorittaneet BCCI-ryhmän likvidaatioita varten palveluja tai joilla on muita maksusaatavia, jotka johtuvat näihin likvidaatioihin liittyvistä kuluista ja joita ei ole suoritettu niille, on välittömästi otettava yhteyttä asianomaisiin selvittäjiin (yhteystiedot ovat tämän ilmoituksen lopussa).

LIKVIDAATIOIDEN SEURAAVAT VAIHEET

Selvittäjät jatkavat eri perintämenettelyjä ja saattavat vasta niiden jälkeen likvidaatiot päätökseen.

Bank of Credit and Commerce International Holdings (Luxembourg) SA Bank of Credit and Commerce International SA — Luxembourg BCCI SA (In Liquidation) 2a, Kalchesbruck 1852 Luxembourg LUXEMBOURG P. +352 4364-641 F. +352 4266-61

Bank of Credit and Commerce International SA — England/Isle of Man/Scotland BCCI SA (In Liquidation) Athene Place, 5th Floor 66 Shoe Lane London EC4A 3BQ UNITED KINGDOM P. +44 2070070800 F. +44 2070070799 Sähköposti: ukbcci@deloitte.co.uk

Bank of Credit and Commerce International SA — United Arab Emirates Liquidation Administration of UAE Branches of BCCI (SA) Luxembourg PO Box 2255 Abu Dhabi UNITED ARAB EMIRATES (UAE) P. +971 26663204 / 26650600 F. +971 26658254